คือไม่แน่ใจว่าเป็นอะไรค่ะ เพิ่งเป็นได้1-2อาทิตย์ คือจะมีอาการคันตาม เอว ต้นแขน ต้นขา หน้าอก รักแร้ หลัง เกาแรกๆก็เป็นรอยแดงๆค่ะ พอผ่านไปนานๆก็จะเป็นรอยดำๆ แล้วก็จะเริ่มรู้สึกคันมากขึ้นหลังจากมีเหงื่อออก ร้อน หรือตอนอาบน้ำเสร็จค่ะ บางจุดหลังจะที่คันหรือเกาก็จะมีรอยเหมือนรอยถลอก ไม่ทราบว่าอาการแบบนี้เกิดจากอะไรเหรอคะ
สวัสดีค่ะ อาการคันตามผิวอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงหลังการอักเสบของผิวหนัง อาจทำให้มีรอยดำๆตามมาได้ในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์การดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด